ET Euroopa Liidu Teataja C 98/3

Päritolunimetuste ja geograafiliste tähiste kaitset käsitleva määruse (EMÜ) nr 2081/92 artikli 6 lõike 2 kohase registreerimistaotluse avaldamine

(2005/C 98/03)

Käesoleva dokumendi avaldamine annab õiguse esitada vastuväiteid kooskõlas nimetatud määruse artiklitega 7 ja 12d. Kõik vastuväited taotlusega seotud vastuväited tuleb edastada liikmesriigi, Maailma Kaubandusorganisatsiooni liikmesriigi või kolmanda riigi pädeva asutuse vahendusel kuue kuu jooksul alates käesoleva dokumendi avaldamisest. Dokumendi avaldamise tingisid järgmised, eelkõige punktis 4.6 esitatud üksikasjad, mis võimaldavad lugeda taotluse põhjendatuks vastavalt määrusele (EMÜ) nr 2081/92.

KOKKUVÕTE

NÕUKOGU MÄÄRUS (EMÜ) nr 2081/92

“SIDRA DE ASTURIAS” VÕI “SIDRA D'ASTURIES”

EÜ nr: ES/00260/28.10.2002

KPN ( X ) KGT ( )

Käesolev kokkuvõte on koostatud üksnes informatiivse eesmärgiga. Täieliku informatsiooni saamiseks palutakse asjast huvitatutel ja eriti asjaomase kaitstud päritolunimetusega toote tootjatel tutvuda tehnospetsifikaadi täieliku versiooniga riiklikul tasandil või Euroopa Komisjoni pädevate talituste juures. (1)

1. Liikmesriigi vastutav talitus:

Nimetus: Subdirección General de Sistemas de Calidad Diferenciadas, Dirección General de Alimentación, Secretaría Generalde Agricultura y Alimentación del Ministerio de Agricultura, Pesca y Alimentación de España Aadress: Infanta Isabel, 1 E-28071 Madrid Telefon: (34) 91 347 53 94 Faks: (34) 91 347 54 10

2. Taotlejate rühm:

2.1. Nimi: a) Asociación de Lagareros de Asturias (ALA) b) Asociación de Sidra Asturiana (ASSA) c) Asociación Asturiana de Cosecheros de Manzana de Sidra (AACOMASI)

2.2. Aadress: a) c/ Dr. Alfredo Martinez, no 6 — 2o, E-33005 OVIEDO — ASTURIAS b) La Espuncia, s/n, E-33318 VILLAVICIOSA — ASTURIAS c) c/ Siglo XX, no 26—28 bajo, E-33208 GIJON — ASTURIAS

2.3. Liikmed: Tootjad/ Töötlejad (X) Muu ( )

3. Toote liik:

Klass 1.8: I lisa muud tooted: siidrid

4. Spetsifikatsioonid:

(kokkuvõte artikli 4 Iõigus 2 toodud tingimustest)

4.1. Nimi: “Sidra de Asturias” või “Sidra d'Asturies”

4.2. Kirjeldus: Tooted, mis registreeritakse kaitstud päritolunimetuse “ Sidra de Asturias” alusel on järgmised:

Siider: see on värskete õunte või nende mahla täieliku või osalise alkohoolse kääritamise teel saadud jook. Minimaalne saavutatud alkoholisisaldus peab olema 5 %.

Kuivaks siidriks nimetatakse siidrit, mis sisaldab vähem kui 30 g/l suhkruid; poolkuiv siider on siider, mille suhkrusisaldus jääb 30 ja 50 g/l vahele ja magusaks siidriks on siider, mis sisaldab suhkruid rohkem kui 50 g/l maksimumpiirini 80 g/l.

Siidri organoleptilisteks omadusteks on tugev maitse, mis on kuiv, poolkuiv või magus; püsivate väikeste, keskmiste ja suurte sisetekkeliste süsihappegaasi mullide olemasolu; värskeid õunu või õunakompotti meenutav puhas ja tasakaalustatud lõhn; vedeliku läbipaistvus ja pärlendavus ning erinevad kollakad toonid.

Naturaalne siider: see on värskete õunte või nende mahla täieliku või osalise alkohoolse kääritamise teel saadud jook, mis on saadud traditsiooniliste tootmismeetodite abil, lisamata suhkruid, ja mis sisaldab ainult tootesiseste protsesside käigus tekkinud süsihappegaasi. Minimaalne saavutatav alkoholisisaldus peab olema 5 %.

Naturaalset siidrit iseloomustab puhas ja tasakaalustatud mõrkjas-hapukas, kergelt kirbe naturaalne maitse. Selle aroom on puhas ja värske, erinevate puuviljade alatoonidega, ning kergelt hapukas. Jook on läbipaistev ja pärlendav, värv varieerub kollastest toonidest õlevärvi toonideni.

Mõlemad tooted saadakse tootmispiirkonnas traditsiooniliselt kasvatatavatest siidriõunasortidest.

Lubatud sordid liigitatakse happelisuse ja fenoolsete ühendite sisalduse alusel kaheksaks tehnoloogiliseks grupiks, mis on järgnevad: magus, magus-mõrkjas, mõrkjas, poolhapukas, poolhapukas-mõrkjas, mõrkjas-poolhapukas, hapukas ja hapukas-mõrkjas.

4.3. Geograafiline piirkond: Siidriõunakasvatamise ja kaitstud päritolunimetuse “Sidra de Asturias” alusel registreeritud siidri tootmispiirkond hõlmab Astuuria autonoomse piirkonna alasid, mis on Põhja-Hispaania geograafiline ja ajalooline regioon, mis hõlmab 78 omavalitsust (munitsipaliteeti): Allande, Aller, Amieva, Avilés, Belmonte de Miranda, Bimenes, Boal, Cabrales, Cabranes, Candamo, Cangas de Narcea, Cangas de Onís, Caravia, Carreño, Caso, Castrillón, Castropol, Coaña, Colunga, Corvera, Cudillero, Degaña, El Franco, Gijón, Gozón, Grado, Grandas de Salime, Ibias, Illano, Illas, Langreo, Las Regueras, Laviana, Lena, Llanera, Llanes, Mieres, Morcín, Muros de Nalón, Nava, Navia, Noreña, Onís, Oviedo, Parres, Peñamellera Alta, Peñamellera Baja, Pesoz, Piloña, Ponga, Pravia, Proaza, Quirós, Ribadedeva, Ribadesella, Ribera de Arriba, Riosa, Salas, San Martín de Oscos, San Martín del Rey Aurelio, Santirso de Abres, Santa Eulalia de Oscos, Santo Adriano, Sariego, Siero, Sobrescobio, Somiedo, Soto del Barco, Tapia de Casariego, Taramundi, Teverga, Tineo, Valdés, Vegadeo, Villanueva de Oscos, Villaviciosa, Villayón, Yernes y Tameza.

Siinjuures peab arvesse võtma, et kuigi antud geograafiline piirkond hõlmab 10 560 km2 suurust territooriumi, on tegemist ühe kõige mägisema regiooniga Euroopas, mistõttu on oluliselt piiratud õunapuude kasvatuseks kõlbulik põllumajanduslik pinnas, piirdudes vaid väikeste orgude ja mäenõlvadega kogu antud territooriumi piires (s.t kõik 78 nimetatud omavalitsuspiirkonda).

Astuuria piirkonnale omaste pinnase- ja tootmistingimuste tõttu on põllumajanduslik tootmine suuremal või vähemal määral kõigis nimetatud omavalitsustes hajutatud, mistõttu on maapiirkondades tekkinud väikesed ja hajutatud asulad.

Siidriõunakasvatus Astuurias tähendab traditsiooniliselt laialdast maaharimist viisil, kus vahelduvad siidriõuna kasvatused ja heinamaad. Kuna talupidamised on väikesed, on selline karjakasvatuse ja siidri valmistamiseks suunatud õunte kasvatuse kooslus mõjutanud Astuuria maapiirkondi, andes majapidamistele lisasissetulekuallika, mis ühest küljest aitab mingil määral vältida väljarännet maapiirkondadest ja teisest küljest kannab hoolt keskkonna eest ja säilitab elanikkonna.

Sarnaselt õunakasvatuste jaotusele, olid ka väikesed presskojad ajalooliselt sisse seatud maamajapidamistes, mis tootsid siidrit koduseks kasutuseks. Aja jooksul on selline teguviis hüljatud ja praegusel ajal asuvad presskojad infrastruktuuri seisukohalt olulistes paikades, kus on paremad tingimused tööstusliku tegevuse edendamiseks.

4.4. Päritolutõend: Kaitstud päritolunimetuse alusel “Sidra de Asturias/Sidra d'Asturies” registreeritud toodete (naturaalne siider ja siider) tootmine toimub vastava määrusega lubatud siidriõuna sortide alusel, mis on saadud reguleeriva asutuse registrisse kantud majapidamistest ja mida on töödeldud registrisse kantud presskodades, mis asuvad vastavas tootmis- või töötlemispiirkonnas. Tooted peavad olema läbinud viljasorte, kasvatamismeetodeid, toorainet, pressimist, töötlemisprotsessi, villimist ja märgistamist puudutava tootmis- ja töötlemiskontrolli vastavalt reguleeriva asutuse välja töötatud kvaliteedinõuetega sätestatud töötlemistingimustele.

“Siidri” saamisel on eriti oluline kontrollida, et sisalduvad süsihappegaasid tekiksid ainult tootesiseste protsesside tulemusel, puuviljamahla kääritamise käigus, mis lisatakse pärast kogumist, puhastamist, pressimist, filtreerimist ja ladustamist ning enne siidri pudelitesse villimist. Kontroll selle protsessi üle toimub vastavalt reguleeriva asutuse kvaliteedikäsiraamatule, kus on ära toodud minimaalsed süsihappegaasi määramise analüüsimeetodi nõuded stabiilsete kergete isotoopide ja C13/C12 suhte kindlakstegemise kaudu, mis võimaldab kontrollida sisalduva gaasi päritolu.

Kontrolliprotsess koosneb toote visuaalsest inspektsioonist, dokumentide kontrollimisest ja proovide võtmisest. Sertifikaadi saavad siidrid märgistatakse reguleeriva asutuse logo ja kirjega “Denominación de Origen Protegida Sidra de Asturias” ning pakend märgistatakse reguleeriv asutuse poolt väljastatud seerianumbriga.

4.5. Saamismeetod: Siider valmistatakse tootmispiirkonnas traditsiooniliselt kasvatatavatest siidriõuna sortidest järgnevatesse tehnoloogilistesse gruppidesse jaotatuna: magus, hapukas, mõrkjas, hapukas-mõrkjas, magus-mõrkjas, mõrkjas-poolhapukas, poolhapukas ja poolhapukas-mõrkjas.

Tootmisfaasid hõlmavad õunte pesemist ja purustamist, pressimise abil naturaalse õunamahla saamist, kääritamist, vedeliku ümbervalamist, lubatud toodete ja vahendite abil puhastamist ja filtreerimist ning viimaks pudelisse villimist.

Siidri puhul võib toimuda tootesisese päritoluga süsihappegaasiga karboniseerimine vastavalt käesoleva määruse, spetsifikatsioonide ja kvaliteedikäsiraamatu tingimustele.

Määratud piirkonnas villimine on osa kaitstud päritolunimetusega “Sidra de Asturias” siidri tootmisest, selle eesmärgiks on kaitsta toote mainet ja tagada selle ehtsus, kvaliteeditase ning omadused, mille eest vastutavad ühiselt kasusaajad selleks loodud reguleeriva asutuse kaudu..

Saadavate toodete kontrolli ja jälgitavust lihtsustatakse, vältides segunemisvõimalust muud päritolu toodetega, kuna kasusaajate vastutuse all olevates kaitstud päritolunimetusega toodete tootmispiirkondades läbiviidavad kontrollid on üksikasjalikud ja süstemaatilised, ning viiakse läbi lähtudes põhjalikest tooteteadmistest.

Tulenevalt asjaolust, et “siidrid” võivad sisaldada vaid tootesiseselt tekkinud süsihappegaasi, peab kasutama villimisprotsessil vastavaid seadmeid, mistõttu oleks ebatulus ja kontrollprotsessi raskendav siidri transport mõnda teise villimiskotta, millega kaasneks toote kvaliteedi kahjustamise oht..

Lubatud valmistusviisid

Keelatud valmistamisviisid

Naturaalsel siidril peavad olema järgmised füüsikalis-keemilised omadused:

Lenduvate hapete sisaldus: < 2,0 g/l äädikhapet. Alkoholisisaldus: > 5 % (v/v). Vääveldioksiidi üldsisaldus: < 150 mg/l. Süsihappegaasi rõhk pudelis (20 °C): > 0,5 atm.

Siidril peavad olema järgmised füüsikalis-keemilised omadused:

Lenduvate hapete sisaldus: < 2,0 g/l äädikhapet. Alkoholisisaldus: > 5 % (v/v). Vääveldioksiidi üldsisaldus: < 200 mg/l. Süsihappegaasi rõhk pudelis (20 °C): > 3 atm.

4.6. Seosed:

4.6.1. Ajalugu:

Astuuria on Hispaania olulisim siidritootmise piirkond, andes 80 % kogu riiklikust toodangust. Selle piirkonna ajalugu on tihedalt seotud siidriõuna kasvatamise ja selle joogi valmistamisega, millele viitavad geograaf Straboni teosed aastast 60 enne Kristust.

4.6.2. Looduslikud tingimused:

Astuuria põllumehed on juba sajandeid teinud sordivalikuid pookimata seemnetest kasvanud puude vahel valides välja kõige viljakamad, kõige paremini keskkonnatingimustega kohanevad ja kõige kvaliteetsemate õuntega puud. Sortide erinevad omadused (magus, magus-mõrkjas, mõrkjas, poolhapukas, poolhapukas-mõrkjas, mõrkjas-poolhapukas, hapukas, hapukas-mõrkjas ja mõrkjas-hapukas) ja nende kõigi segud annavad Astuuria siidritele neile eriomase poolhapuka maitse.

Kaht tüüpi toote (naturaalne siider ja siider) arvamine kaitstud päritolunimetuse alla on tingitud Hispaanias kehtivast kvaliteedinõudest (1. septembri 1979. aasta ministri määrus), mis eristab neid kahte tüüpi selle alusel, et “siidrit” võib töödelda tootevälist päritolu süsihappegaasiga.

Kaitstud päritolunimetusega kaks siidri sorti lähtuvad nimetusest “naturaalne siider”, kuid antud juhul on “siidri” puhul lubatud kääritamise käigus (s.t tootesiseste protsesside tagajärjel) tekkinud CO2 lisandumine ja väheses koguses suhkrusiirupi lisamine. Tooraine, valmistamistehnoloogia ja tootmistehnoloogia on põhimõtteliselt samad ning kuigi “naturaalne siidri” ajalugu on oluliselt vanem, nii ilmuvad juba 19. sajandil uute tehnoloogiate ja uuringute rakendamisega “siidrid”, millele on lisatud süsihappegaasi.

Geograafiline nimi “Astuuria” on Hispaanias ajalooliselt seotud siidri valmistamise ja tarbimisega, kuna see on piirkond, kus valmib enamik riigi siidritoodangust.

4.6.3. Inimtegur:

Võttes aluseks käibe, on siidritööstus Astuuria põllumajanduses kolmandal kohal. Naturaalset siidrit toodetakse traditsiooniliselt presskodades. Astuurias on registreeritud 160 ärieesmärgil kasutatavat presskoda. Siinjuures on täheldatav perekonnatraditsioonide jätkumine, kuna üle 60 % presskodadest on päritud. Juriidilises plaanis on levinuimaks üksikettevõtted ja vaid 10 % on registreeritud aktsiaseltside või osaühingutena. Naturaalse siidri puhul katab Astuuria turg 93 % koguturust. Siidritootmise puhul on olulised 10 ettevõtet, mis esindavad 61 % sektori kogukäibest. Siseriiklik turg tarbib 80 % toodangust, mistõttu ekspordiks läheb 13—14 % ja 7 % tarbitakse Astuuria piirkonna siseselt.

4.7. Kontrollstruktuurid:

Nimi: Consejo Regulador de la Denominación de Origen Protegida (DOP) “Sidra de Asturias” Aadress: C/Avenida de las Callejas, no 3 — Planta plaza E-33300 Villaviciosa (Asturias) Telefon: (34) 985 89 32 08 Faks: (34) 985 89 31 70 E-mail: info@sidradeasturias.es

Asjaomane kontrolliorgan, kes tegeleb kaitstud päritolunimetusega “Sidra de Asturias”, vastab standardi EN 45011 nõuetele.

4.8. Märgistamine: Tarbijate eksitamise vältimiseks peavad siidri etiketid vastama 1. augusti 1979. aasta määrusele siidrite ja muude õuntest saadavate jookide kohta. Artikli 17 alusel peab pudelitel olema teiste kohustuslike märgete kõrval vastavalt sisalduvale joogile ka märge “siider” või “naturaalne siider”.

Villitud siidrite etikettidel ja märgistustel peavad kohustuslikult ja selgelt olema ära toodud kaitstud päritolunimetus “Sidra de Asturias” ja kehtivate õigusaktide alusel nõutud andmed.

Tarbijal on võimalik siidritüüpidel lihtsalt vahet teha, sest pudelite sulgemismeetodid on erinevad. Arvestades, et rõhk “siidri” pudelis ületab kolm atmosfääri, ei saa korkimismeetod ega klaaspakend olla samad, mis “naturaalse siidri” puhul.

Igal juhul peab kõikide kaitstud päritolunimetusega siidrite, mis täidavad kehtiva määruse nõudeid, etikettidel olema märge kaitstud päritolunimetus “Sidra de Asturias”. Samuti on vastavalt üldistele toiduainete märgistamis- ja esitlemiseeskirjadele kohustuslik märkida tootele, kas tegemist on “siidri” või “naturaalse siidriga”.

Kõik pakendid, mis sisaldavad kaitstud päritolunimetuse alusel registreeritud siidrit, turustatakse kontrollnumbrit sisaldava etiketiga, mille väljastab reguleeriv asutus.

Selliseid etikette, mis mingil põhjusel võivad tarbijat eksitada, ei tunnustata. Samuti võib reguleeriv asutus tühistada mõne varem lubatud etiketi.

4.9. Siseriiklikud nõuded: Kaitstud päritolunimetus “Sidra de Asturias” peab vastama järgmistele õigusaktidele:

— Parandused 21. septembri 1979 a. Hispaania Riigi Teatajas.

— Muudetud järgnevate aktidega:

— 27. juuli 1984. aasta korraldus (ver 2).

— 24. septembri 1985. aasta korraldus (ver 3).

— Erand artikli 17 alusel sätestatud lubatud alkoholisisalduse piirnormide spetsifikatsioonidest kuningliku dekreediga nr 1045/190 [ver I, 9].

— Erandid III peatüki artikli 6 lõike A punktist 2; lõike B punktidest 4, 5, 6, 8, 9 ja 10 ning lõike C punktist 6 kuningliku dekreediga nr 145/1997 [ver VIII, 7].

(1) Euroopa Komisjon, Põllumajanduse peadirektoraat — Põllumajandustoodete kvaliteedi poliitika, B-1049 Brüssel.